**กิตติกรรมประกาศ**

วิทยานิพนธ์ฉบับนี้ สำเร็จลุล่วงด้วยดี เพราะผู้วิจัยได้รับความกรุณาและความช่วยเหลืออย่างดียิ่งจาก ผู้ช่วยศาสตราจารย์ ดร.อุรสา พรหมทา อาจารย์ที่ปรึกษาวิทยานิพนธ์หลัก อาจารย์ ดร.ศิริภิญญา ตระกูลรัมย์ อาจารย์ที่ปรึกษาวิทยานิพนธ์ร่วม ผู้ช่วยศาสตราจารย์ ดร.จำเนียร พลหาญ ประธานกรรมการสอบวิทยานิพนธ์ รองศาสตราจารย์ ดร.สุเทพ เมยไธสง กรรมการ และผู้ช่วยศาสตราจารย์ ดร.กฤษกนก ดวงชาทม กรรมการผู้ทรงคุณวุฒิ ที่ได้ให้ความอนุเคราะห์ ในการให้คำปรึกษา คำแนะนำ และแก้ไขข้อบกพร่องต่าง ๆ จนทำให้วิทยานิพนธ์ฉบับนี้ สำเร็จได้ด้วยดี ผู้วิจัยขอกราบขอบพระคุณเป็นอย่างสูง

ขอขอบพระคุณ ดร.ทองพูน ภูสิม ดร.สายทอง ไตรยะวิภาค และนายไพรัช ใบบ้ง ที่กรุณาเป็นผู้เชี่ยวชาญในการตรวจสอบเครื่องมือ และให้คำแนะนำ แก้ไขข้อบกพร่องต่าง ๆ จนได้เครื่องมือเก็บรวบรวมข้อมูลที่มีคุณภาพสำหรับ การวิจัยในครั้งนี้

ขอขอบพระคุณกลุ่มประชากร จำนวน 92 คน ซึ่งเป็นบุคลากรที่มีส่วนเกี่ยวข้องในการจัดการศึกษาของศูนย์พัฒนาเด็กเล็กองค์การบริหารส่วนตำบลเกิ้ง ที่ให้ความร่วมมือในการตอบแบบสอบถามจนครบทุกฉบับ ขอขอบพระคุณผู้ทรงคุณวุฒิผู้มีส่วนเกี่ยวข้องในการจัดการศึกษาในระดับปฐมวัย จำนวน 15 คน ที่กรุณาให้ข้อมูลการสัมภาษณ์เกี่ยวกับแนวทางการพัฒนาการดำเนินงานของศูนย์พัฒนาเด็กเล็ก จนทำให้การวิจัยทั้ง 2 ระยะประสบผลสำเร็จอย่างดียิ่ง

ขอกราบขอบพระคุณคุณพ่อ คุณแม่ และอาจารย์ตลอดจนญาติพี่น้องที่ให้กำลังใจช่วยเหลือ สนับสนุนมาโดยตลอดคุณค่าและประโยชน์จากการศึกษาครั้งนี้ ผู้วิจัยขอมอบบูชาพระคุณบิดามารดา ครู อาจารย์ และผู้มีพระคุณทุกท่านที่ให้การอบรมสั่งสอน ให้มีความรู้มีสติปัญญาส่งผลให้ผู้ศึกษาค้นคว้าประสบความสำเร็จในการดำเนินชีวิต และก้าวหน้าในหน้าที่การงาน

นางวิภาพร ศรีพงษ์ยิ่ง